TREMANDREAE Rob. Brown. 



I. CHARACTER FAMILIAE DIFFERENTIALIS. 



Vegetabilia vascularia, dicotyledonea, diplochlamydea, dialypetala, 

 hypogyna, aestivatione valvacea, syncarpa; ovario integerrimo ; pla- 

 centa ex dissepimento carpophyllorum duorum formata; seminibus 

 pendulis in fructu capsulari, albuminosis; embryone cylindrico axili, 

 radicula hilum spectante. — 



II. CHARACTER FAMILIAE NATURALIS. 



A. Organa Vegetationis. 



Radix teres, fusiformis, ramosa vel ramosissima, nunquam fasci- 

 culata, descendens, perennis, hinc inde praesertim versus apicem 

 radicis primariae vel ramorum fibrillas emittens, cortice scabriusculo 

 cinereo- fuscescente obtecta. 



Caulis exogenus, frutescens, solidus, lignosus, vel herbaceus, 

 virgatus vel foliaceus (Juncorum habitu), rarius simplex, plerumque 

 ramosus vel ramosissimus, erectus vel diffusus adscendens, propter 

 folia delapsa articulatus, rarissime prostratus, altitudine varia, inde a 

 pollicibus quatuor usque ad altitudinem pedum duorum vel trium, 

 teres, vel semiteres, vel anceps, vel compressus, saepissime pilis vel 

 setis glandulosis vestitus, rarius glaber vel pube stellata tomentosus. 

 Nodi caulini cicatricibus foliorum delapsorum penicillati, vel pilis se- 

 tisque formae variae notati. Caulis specierum plurimarum (Sect. Jun- 

 cei in gen. Tetratheca except.) cortice bruneo, vel cinereo, fusco, 

 minus magisve rugoso-verrucoso-striato in formis pluribus obtectus, 

 aut foliis terminatus aut deliquescens. Rami alterni, vel oppositi, ra- 

 rius verticillatim dispositi. Structura anatomica caulis ramorumque 

 eadem est ut in omnibus dicotyledoneis. 



Folia evaginantia, persistentia vel decidua, plerumque sessilia, 

 vel in petiolum brevissimum attenuata, rarissime brevissime petiolata 

 (gen. Tremandra), nervo primario valido, superne fere inconspicuo, 

 subtus prominulo (nervi secundarii solum in Tremandr. subtus paullo 

 prominentes) instructa, plerumque uninervia, in Tremandr. reticulata 

 venosa; simplicia, linearia, lanceolata vel ovato-lanceolata, deltoidea, 

 cuneata, suborbicularia, ovalia, margine integerrimo, vel remote 

 obtuse dentata, vel subundulata, vel subcrenulata, vel basi subcordata, 



l* 



